Roraima er en tepui, et platåfjell, av sandstein som stiger opp av et landskap med skog og savanne. Den er en av flere tepuier i Canaima nasjonalpark i Venezuela hvor Roraima utgjør et hjørnepunkt i sørvest for omrisset av nasjonalparken. Disse platåfjellene er sett på som noen av de eldste geologiske formasjonene en finner på jorden. De er datert til prekambrium, geologer mener tepuiene ble dannet for ca. to milliarder år siden. I hele Gran Sabana i Venezuela finnes det 97 slike platåfjell.